"Mogaetsho Dumela mo go tsa ura le ura tsa moso ono go fitlha ka ura ya bongwe o di buisediwa ke Keadimilwe Moalusi a di tshwaraganetse le Bahedile Selogilwe mo botlhagising a re di thankgolole ka gore06DIKGANG Komiti khuduthamaga ya profense ya Gauteng ya ANC e solofetswe go kopana mo malatsing a a tlang go seka seka dithulaganyo tsa tirelo phitlho ya ga moswi Khabisi Mosunkuthu.Mekgatlho ya baagi kwa DRC e tshoseditse ka go bolotsa ditshupetso tse di ka ga tshweetso ya komishine ya ditlhopo ya go busetsa morago ditlhopo tsa bopresidente, kwa ditoropong di le tharo tse di nang le baemanokeng ba le bantsi ba lekoko kganetso."